  ИА «Удмуртия» Удмуртиысь паралимпиец Владислав Лекомцев суй-пыдзыя сӧсыр спортсменъёс понна куасэн бызьылонъя но биатлонъя Россилэн чемпионатаз 16-тӥ но 17-тӥ толшоре вормиз. Ӵошатсконъёс Москва улосвылысь Пересвет карын мыно, ивортӥз со «Удмуртия» агентстволы. «Толон но туннэ кык гонка ортчиз ни, кыказ ик нырысетӥ вал — классика амалэн 1 200 метръем спринтын но эркын амалэн 10 иськеме бызёнын. Азьпалан — шутэтскон нунал, собере эстафета, классика амалэн 10 иськеме бызьылон но биатлонъя ӵошатсконъёс, мон отчы но пырисько», — вераз Владислав Лекомцев. Москва улосвылысь Пересвет карын Олимпи чемпионлэн Александр Легковлэн куасэн бызьылонъя клубаз ӵошатсконъёс 16-тӥ-28-тӥ толшоре ортчозы. Тегъёс: Спорт Биатлон Удмуртия Россия ВладиславЛекомцев куасэнбызьылон Паралимпиада  